KÄYTTÄYTYMISEN ARVIOINNIN KRITEERIT 3.-9.lk.

Käyttäytymisen arvioinnissa on tärkeätä huolehtia siitä, että arviointi ei kohdistu oppilaan persoonaan, temperamenttiin eikä muihin henkilökohtaisiin ominaisuuksiin. Sitä arvioidaan suhteessa paikallisessa opetussuunnitelmassa asetettuihin tavoitteisiin, jotka puolestaan perustuvat koulun kasvatustavoitteisiin ja koulun järjestyssääntöihin.

Käyttäytymisen arvioinnin pohjana käytetään apuna seuraavaa asteikkoa:

SAAVUTTAAKSEEN HYVÄN ARVOSANAN (8) OPPILAS

* on rehellinen, luotettava ja käyttäytyy hyvien tapojen mukaisesti
* noudattaa yhteisiä sääntöjä eikä riko niitä toistuvasti
* osaa ottaa toiset huomioon kouluyhteisössä
* pystyy työskentelemään erilaisten ihmisten kanssa
* arvostaa koulutyötä

SAAVUTTAAKSEEN KIITETTÄVÄN ARVOSANAN (9) OPPILAS edellisten lisäksi

* ei ole kurinpitotoimenpiteitä
* tukee rauhallista ja turvallista työympäristöä omalla myönteisellä käytöksellään

SAAVUTTAAKSEEN ERINOMAISEN ARVOSANAN (10) OPPILAS edellisten lisäksi

* osaa asettua toisen asemaan ja kannustaa toisia
* vaikuttaa positiivisella esimerkillä muihin oppilaisiin, oppimistilanteisiin ja kouluyhteisön hyvinvointiin

ARVOSANAN TYYDYTTÄVÄ (7) SAANUT OPPILAS

* ei aina huomioi toisia ihmisiä ja käyttäytyy toisinaan epäasiallisesti
* saattaa joskus häiritä käytöksellään toisten työskentelyä
* on rikkonut silloin tällöin koulun sääntöjä
* ymmärtää kuitenkin, mitä asioita hänen käytöksessään tulisi muuttaa, ja pyrkii siihen

ARVOSANAN KOHTALAINEN (6) SAANUT OPPILAS

* käyttäytyy toisia kohtaan epäasiallisesti
* saattaa osallistua kiusaamiseen
* häiritsee toistuvasti käytöksellään toisten työskentelyä (poissaolo parantaa työskentelyilmapiiriä)
* rikkoo toistuvasti koulun sääntöjä
* useita kurinpitotoimia
* on epäluotettava

ARVOSANAN VÄLTTÄVÄ (5) SAANUT OPPILAS

* käyttäytyy häiritsevästi
* kiusaa toisia toistuvasti
* on väkivaltainen
* estää toisten työskentelyn läsnäolollaan
* on epärehellinen ja piittaamaton koulun säännöistä
* lukuisia jälki-istuntoja ja mahdollisesti kirjallinen varoitus

ARVOSANAN HYLÄTTY (4) SAANEEN OPPILAAN

* käyttäytymiseen ei enää voi vaikuttaa koulun keinoin